Návrh

Zákon 

z ........ 2003, 

ktorým sa mení a dopĺňa zákon č. 379/1997 Z.z. o prevádzkovaní súkromných bezpečnostných služieb a podobných činností, o zmene a doplnení zákona  č. 455/1991 Zb.      o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení neskorších predpisov

    	Národná rada Slovenskej republiky sa uzniesla na tomto zákone:

Čl. I

     Zákon č. 379/1997 Z.z. o prevádzkovaní súkromných bezpečnostných služieb a podobných činností, o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o doplnení zákona č. 65/1965 Zb. Zákonníka práce v znení neskorších predpisov (zákon o súkromných bezpečnostných službách) v znení zákona                 č. 225/2000 Z.z., zákona č. 440/2001 Z.z.  a zákona č. 418/2002 Z.z. sa mení a dopĺňa takto:

1. V § 3 písm. k) sa za slová “Slovenská informačná služba” dopĺňa čiarka a slová “Národný bezpečnostný úrad”.

2.	V § 4 sa vypúšťa odsek 4 vrátane poznámky pod čiarou k odkazu 1a). Doterajší odsek 5 sa označuje ako odsek 4.

3.	V § 7 ods. 1 sa slová ”[§ 9 ods. 1 a ods. 2 písm. d)]” nahrádzajú slovami ”[§ 9 ods. 1 a ods. 2 písm. g)]”.

4.	V § 8 písm. b) sa slová “ štátneho tajomstva” nahrádzajú slovami “utajovanej skutočnosti”.

5.	V § 9 ods. 2 písmeno d) znie:

      ”d)   bola trestne stíhaná za trestný čin uvedený v § 8 písm. a) až c) a trestné stíhanie bolo právoplatne zastavené rozhodnutím súdu alebo rozhodnutím prokurátora o schválení zmieru, ak od právoplatnosti tohto rozhodnutia neuplynuli tri roky.”. 

6.  V § 9 sa odsek 2  dopĺňa písmenami e) až g), ktoré znejú:

    ”e)  bola trestne stíhaná za trestný čin uvedený v § 8 písm. a) až c) a trestné stíhanie bolo právoplatne podmienečne zastavené do doby troch rokov odo dňa uplynutia skúšobnej doby,
       f)  je trestne stíhaná za trestný čin uvedený v § 8 písm. a) až c),
       g) z iných dôvodov, so zreteľom na skutočnosti uvedené v odseku 1 neposkytuje záruku,         že bude pri vykonávaní činností podľa tohto zákona dodržiavať právne predpisy                 a plniť povinnosti vyplývajúce z rozhodnutí a iných opatrení vydaných podľa tohto zákona.”. 

7.	V § 9 ods. 3 sa slová ”Krajské riaditeľstvo” nahrádzajú slovami ”Ministerstvo vnútra Slovenskej republiky (ďalej len ”ministerstvo”) alebo krajské riaditeľstvo”.

8.	V § 9 ods. 4 sa za slovo ”žiadosti” vkladajú slová ”ministerstva alebo”. 

9.	V § 10 ods. 4 sa slová ”Ministerstvu vnútra Slovenskej republiky (ďalej len ”ministerstvo”)” nahrádzajú slovom ”ministerstvu”.

10.	V § 20 sa odsek 1  dopĺňa písmenom f) ktoré znie:
 
     ”f) ak zamestnanec prevádzkovateľa prestane spĺňať podmienku bezúhonnosti alebo spoľahlivosti, a nejde o prípad podľa § 22 ods. 1 písm. e).”. 

11.	V § 22 sa odsek 1 dopĺňa písmenami e) a f), ktoré znejú:

      ”e) prevádzkovateľ zamestnáva osobu o ktorej vie, že nespĺňa podmienku bezúhonnosti alebo spoľahlivosti alebo zamestnáva takúto osobu dlhšie ako tri mesiace po pozastavení výkonu oprávnenia podnikať podľa § 20 ods. 1 písm. f), 
       f)  právnická osoba prestala byť spoľahlivá [§ 9 ods. 1 a ods. 2 písm. g)] alebo prestala spĺňať podmienky ustanovené v § 7 ods. 1 písm. b) a c)”.

12.	V § 27 ods. 2 sa za slová ”v § 28 ods. 1 a 2” vkladá čiarka a slová ”§ 28a ods. 3”.

13.	V § 28 ods. 2 písm. a) sa na konci pripájajú tieto slová: ”a že nie je u neho iná prekážka,           pre ktorú by nespĺňal podmienku spoľahlivosti,”.

14.	Za  § 28 sa vkladá § 28a, ktorý znie:

”§ 28a
Spoločné ustanovenia k bezúhonnosti a spoľahlivosti

(1)	Prevádzkovateľ, ktorý je fyzickou osobou, predkladá krajskému riaditeľstvu raz za dva roky odpis z registra trestov, nie starší ako tri mesiace.

(2)	Prevádzkovateľ, ktorý je právnickou osobou, predkladá krajskému riaditeľstvu raz za dva roky odpis z registra trestov, nie starší ako tri mesiace osôb uvedených v § 12 ods. 2 písm. a).
(3)	Zamestnanec predkladá prevádzkovateľovi raz za dva roky doklady uvedené v § 28           ods. 1 a 2.”.

15.	V § 30 sa slová ”Výkonom fyzickej ochrany alebo pátrania sa nesmie poveriť” nahrádzajú slovami ”Výkon fyzickej ochrany alebo pátrania nesmie vykonávať”.

16.	V § 35 ods.1 sa za prvú vetu vkladá nová druhá veta, ktorá znie:

 ”Prevádzkovateľ osobu poverenú výkonom fyzickej ochrany alebo pátrania nesmie  poverovať plnením úloh, ktoré nie sú v súlade s týmto zákonom.”.

17.	§ 66 znie: 
”§ 66

Orgán dozoru pri výkone štátneho dozoru alebo krajské riaditeľstvo pri výkone kontroly sa riadia ustanoveniami osobitného zákona,23) ak tento zákon neustanovuje inak; každý           je povinný orgánu dozoru alebo krajskému riaditeľstvu poskytnúť potrebnú súčinnosť                 a umožniť im vykonanie štátneho dozoru alebo kontroly.”.

18.	V § 68 ods. 1 písm. b) prvom bode, sa na konci pripájajú tieto slová ”alebo osoba prestala byť  bezúhonná (§ 8) alebo spoľahlivá (§ 9)”.

19.	V § 68 ods. 2 sa za slovo ” vydať” vkladajú slová ”najskôr  po uplynutí piatich rokov a”.

20.	V § 78 sa za odsek 2 vkladá nový odsek 3, ktorý znie:  

		”(3) Akreditovaná osoba nemôže vykonávať činnosť, na ktorú jej bola udelená akreditácia počas pozastavenia výkonu oprávnenia podnikať.”. 

	Doterajšie odseky 3 až 7 sa označujú ako odseky 4 až 8.

21.	Za § 87a sa vkladá § 87b, ktorý znie:

”87b

(1)	Prevádzkovateľ, ktorý je fyzickou osobou, a ktorému bola udelená licencia                         do 31. augusta 2002, je povinný predložiť krajskému riaditeľstvu odpis z registra trestov nie starší ako tri mesiace,  do 31. októbra 2003.

(2)	Prevádzkovateľ, ktorý je právnickou osobou, a ktorému bola udelená licencia                       do 31. augusta 2002, je povinný predložiť krajskému riaditeľstvu odpis z registra trestov nie starší ako tri mesiace osôb uvedených v § 12 ods. 2 písm. a) do 31. októbra 2003.

(3)	Zamestnanec, ktorý bol u prevádzkovateľa zamestnaný pred 31. augustom 2002,                je povinný predložiť zamestnávateľovi odpis z  registra trestov nie starší ako tri mesiace                                  do 31. októbra 2003.”.

Čl. II

Tento zákon nadobúda účinnosť 1. júla 2003.